שאלת לאה נתנה שדה א' לראובן בנה ע"מ שיתנהו לא' מן הנולדים שיולדו לו ונולדה לו בת לראובן ושמה דינה ונתנו לה ומדעת לאה אמו והיא עדיין קטנה. וכשגדלה והיתה בת י"ג שנה פתה אותה אביה קודם שתנשא לבעל וחזרה הבת ונתנתו לו בעש"ג. והשיא אותה לשמעון ובשעת נישואין הבת ושמעון בעלה עשו שטר מחילה לראובן כדרך שנוהגין בעיר כשאדם משיא בתו. ועכשיו נתגלה הדבר לשמעון שהוא נתן אותה שדה לדינה אשתו ושפתה אותה לחזור וליתנו לו. וטוען שמעון שהמתנה שנתנה לו דינה בתו בטלה לפי שבאותה שעה סמוכה היתה על שלחנו ומיראה נתנה לו. ועוד ששטר המתנה היתה בערש"ג ועוד שמתנה מוסתרת הוא שכל מי שרוצה לעשות שטר מוסתר הולך לו לסופר הערכי ושטר המחילה לא מקרקע זו עשינו מחילה אלא מערעורין הודיענו הדין עם מי.